**AVIZAT**

Director Școala Profesională Specială “Ion Teodorescu”

Prof.

***RAPORT ASUPRA EVALUĂRII INIȚIALE***

***-an şcolar 2022-2023-***

Evaluarea iniţială la grupa formată din 9 elevi cu cerințe educative speciale (1 nivel preșcolar, 5 nivel primar, 2 nivel gimnazial, 1 nivel liceal,) a vizat, în primul rând, identificarea nivelului de dezvoltare intelectuală conform vârstei cronologice și a celei mintale, precum și observarea capacităţii de integrare în grup şi de relaţionare cu profesorul, respectiv ceilalţi colegi.

În ceea ce priveşte limbajul şi comunicarea 5 copii au o exprimare şi o pronunţie corectă, 2 copii întâmpină dificultăți la pronunţarea multor sunete, 2 copil manifestă dificultăți de comunicare și relaționare.

La nivel preșcolar (grupa mare) se constată dificultăți de pronunție, dar și mai grave, de asimilare a noțiunilor, respectiv necunoașterea culorilor, a cifrelor, prezența repetiției unor cuvinte după adult. Pozitiv este nivelul acceptabil de socializare care favorizează participarea activă a copilului în procesul instructiv-educativ.

La nivel primar, la comunicare în limba română toți elevii citesc bine și foarte bine dar unul întâmpină dificultăți la înțelegerea textului. Alt copil manifestă instabilitate în timpul activitaților școlare. Majoritatea copiilor evaluați știu să scrie dar se exprimă mai greu în scris, au greșeli de ortografie și punctuație, nu scriu cu majusculă la început de propoziție și nu sesizează finalul propoziției. Elevii manifestă implicare activă în activitatea instructiv-educativă în special când participă individual la aceasta.

La matematică, la nivel primar toți copiii cunosc cifrele de la 0 a 10, formează numere și efectuează adunări și scăderi chiar și cu trecere peste ordin în concentrul 0-20. Dintre ei, 4 rezolvă probleme cu o operație, al cincilea necesitând ajutor datorită dificultăților de înțelegere a conținuturilor. Primii au cunoscut progres considerabil în formarea/dezvoltarea abilităților d calcul. Elevii de gimnaziu și cel de liceu cunosc numerele în concentrul 0-100, efectuează adunări și scăderi cu trecere peste ordin, stăpânesc bine înmulțirea și împărțirea, rezolvă probleme cu o operație, ciar și două. Au însă nevoie de sprjin în consolidarea noțiunilor asimilate superficial (efectuarea de exerciții respectând ordinea operațiilor, rezolvarea de probleme cu mai mult de două operații, împărțiri cu un grad crescut de dificultate). De un real folos este ajutarea copiilor să înțeleagă noile noțiuni, măcar la nivel minim de rezolvare (probleme cu caracter uzual care implică operațiile cunoscute, măsurări, operări cu bani).

Din punct de vedere fizic sunt bine dezvoltaţi, îşi coordonează suficient de bine mişcările pentru nivelul lor de vârstă.

**PLAN DE MĂSURI PRIVIND REMEDIEREA DEFICIENȚELOR**

**CONSTATATE ÎN URMA EVALUĂRII INIȚIALE**

În cadrul activităților ce vor fi desfășurate cu elevii se urmăresc următoarele ***obiective pe termen lung:***

• recuperarea laturilor disfuncţionale;  
• antrenarea elevului în activităţi plăcute pentru a-l stimula;  
• dezvoltarea motricităţii generale şi a finei motricităţi;  
• dezvoltarea abilităţilor de numeraţie şi calcul matematic;  
• dezvoltarea abilităţilor de cunoaştere;  
• dezvoltarea autonomiei personale şi sociale;  
• dezvoltarea capacităţii de orientare şi adaptare la mediu;

• consilierea comportamentală;

• antrenarea elevului în activităţi extracurriculare;  
• dezvoltarea atitudinilor pozitive de relaţionare în grup.

***Obiective pe termen scurt:***

1. utilizarea cuvintelor cunoscute, ca parte activă a vocabularului, în exprimarea verbală orală și scrisă;
2. redactarea de texte, descrieri, caracterizări, planuri de idei în vederea facilitării exprimării orale;
3. rezolvarea de exerciții diverse (recunoaștere, alcătuiri de enunțuri, analize gramaticale) în vederea consolidării părților de vorbire și propoziție;
4. formarea/consolidarea operațiilor de bază cu aplicare în viața cotidiană;
5. exprimarea coerentă și corectă gramatical a ideilor proprii sau preluate din texte date.

Rezultatele evaluării iniţiale asigură datele necesare pentru stabilirea unor obiective accesibile, elaborarea unor planuri de intervenție personalizate care să valorifice datele culese, utilizarea acelor mijloace, metode, tehnici de lucru care să formeze copiilor priceperile şi deprinderile de bază, necesare integrării active în activitatea educaţională din învăţământul preşcolar, primar și gimnazial, liceal.

REZULTATELE ELEVILOR CU CES

LA TESTAREA INIȚIALĂ

|  |  |  |  |  |  |
| --- | --- | --- | --- | --- | --- |
| **NR. CRT.** | **NUMELE SI PRENUMELE ELEVULUI** | **CLASA/GRUPA** | **CALIFICATIV/NOTĂ** | | **EDUCATOR/INVAȚĂTOR/ DIRIGINTE** |
| LIMBĂ SI COMUNICA  RE | MATE  MATICĂ ȘI ȘTIINȚE ALE NATURII |
|  |  |  |  |  |  |
|  |  |  |  |  |  |
|  |  |  |  |  |  |

**Prof. de sprijin,**